# Fong gelatinós

Fongs gelatinosos és un grup parafilètic de diversos ordres de fongs heterobasidiomicets que pertanyen a classes del subfílum Agaricomycotina: Tremellales, Dacrymycetales, Auriculariales i Sebacinales. Aquests fongs es diuen així per la seva forrma que va de foliosa a embrancada irregularment que té, o sembla tenir, la consistència de la gelatina. En realitat, molts són més gomosos que gelatinosos. Quan s'assequen, els fongs gelatinosos esdevenen durs; quan s'esposen a l'aigua recuperen la seva forma original.
Viuen sobre tota mena de substrats, primordialment llenyosos, però també entre virosta, en sòls humífers o inundats. Hi ha exemples de paràsits de vegetals però també d'altres que formen associacions simbiòtiques amb molses i plantes herbàcies o micorrizes
Un gran nombre de fongs gelatinosos es poden menjar crus; els verinosos són rars. Tanmateix moltes espècies tenen una textura o un gust no palatable. Alguna espècie és un bon comestible i apreciada, Tremella fuciformis.

## Grups de fongs gelatinosos
### Tremoloses

Fongs que formen bolets d'aspecte globulós i consistència gelatinosa. Sovint paràsits de plantes (moixera, pomera, ginebró, perera) o de fongs saprotròfics que creixen sobre fusta morta.
* Paeotremella frondosa, crespell tremolós d’alzina
* Gymnosporangium tremelloides, crespell tremolós de ginebró
* Phaeotremella foliacea, crespell tremolós
* Exidia glandulosa, tremolosa glandulosa
* Tremella mesenterica, tremolosa mesentèrica
* Exidia saccharina tremolosa sacarina
* Naematelia aurantia (= Tremella aurantia), tremolosa taronja

### Crestes i orelles gelatinoses

Fongs gelatinosos amb aspecte d’espàtula, pètal, orella o d’embut fes al llarg. Les crestes creixen sobre virosta, soques i restes llenyoses en boscos de coníferes, mentre les orelles les trobem sobre fusta morta de planifolis.
* Guepinia helvelloides (= Tremiscus helvelloides), cresta de gall
* Pseudohydnum gelatinosum, orella de vaca
* Auricularia auricula-judae, orella de Judes, orella de saüquer
* Auricularia mesenterica, orella mesentèrica
* Schizophyllum amplum, orella de pollancre

### Crostes de soca gelatinoses

Bolets en forma de crosta adherida al substrat (resupinada) i de textura gelatinosa. La superfície superior pot ser llisa, lobulada, cerebriforme, arrugada, plegada, venosa o coberta d’agulles. Pot ser reflexa, és a dir, que una de les vores de la crosta es separi del substrat, com una cella, i actuï com una mena de barret de protecció.
* Sebacina incrustans, crosta embolcallant
* Sebacina lacrymans, crosta gelatinosa
* Exidiopsis effusa, Exidia thuretiana, crosta gelatinosa blanquinosa
* Exidia nigricans, crosta gelatinosa negra
* Byssomerulius corium, crosta reticulada
* Meruliopsis taxicola, crosta reticulada vinosa
* Phlebia tremellosa (= Merulius tremellosus), crosta tremolosa

### Coixinets i cassoletes gelatinoses

Grup divers que inclou un gran nombre d’espècies d’aspecte molt similar i que precisen de microscòpia per a diferenciar-les. La majoria viuen sobre fusta morta a la que causen un podriment bru. Moltes tenen aparença de coixinets gelatinosos, de color groc viu a taronja. Estan agrupades amb el nom de coixinet de soca groc. Altres tenen aspecte de cassoletes més o menys gelatinoses.
Coixinets de soca gelatinosos:
* Exidia recisa, E. repanda, coixinet de soca bru
* Myxarium hyalinum, coixinet de soca brunenc
* Myxarium nucleatum, Tremella encephala, coixinet de soca granellut
* Dacrymyces adpressus, D. capitatus, D. chrysocomus, D. punctiformes, D. stillatus, D. variisporus, Dacryonaema macnabbii, Ditiola peziziformis, D. radicata, Guepiniopsis estonica, coixinet de soca groc
* Phaeotremella símplex, coixinet de soca groguenc
Cassoletes de soca gelatinoses:
* Bulgaria inquinans, cassoleta de soca de sutge
* Exidia umbrinella, cassoleta de soca bruna
* Guepiniopsis buccina, cassoleta de soca groga
* Ascocoryne sarcoides, cassoleta de soca vinosa
Cassoletes de terra gelatinoses:
* Sarcosoma globosum, cassoleta de terra

### Banyes i cabells gelatinosos

Bolets gelatinosos sempre molt menuts i d’aspecte molt variat; el més corrent és la forma de cabells o banyes gens o poc ramificades, però el seu extrem es pot dilatar i aleshores s'anomenen capçats.
* Calocera cornea, banya còrnia
* Calocera furcata, banya còrnia de pi
* Calocera viscosa, banya viscosa
* Gymnosporangium clavariiforme, banya del ginebró
* Gymnosporangium sabinae, banya de sabina
* Mitrula paludosa, Heyderia abietis, Vibrissea truncorum, capçat de mollera
* Leotia lubrica, leòcia viscosa

## Referències

* Tree of Life Project: Hymenomycetes
* J. Deacon. 2005. Jelly Fungi from "Fungal Biology", Blackwell Publishing
* C. Michael Hogan. 2008. Witch's Butter: Tremella mesenterica, GlobalTwitcher.com, ed. N. Stromberg Arxivat 2012-09-21 a Wayback Machine.

## Notes

* ↑ J. Deacon. 2005
* ↑ http://tolweb.org/Agaricomycotina/20531

## Enllaços externs

* AmericanMushrooms.com: Jelly Fungi